Flaget gik på halv for 24-årige Christian Raaschou fredag klokken 13.00. Mere end 400 mennesker var mødt frem for at ære den afdøde soldat. Heriblandt et stort opbud fra det danske forsvar. Minister Søren Gade var blandt andet hastet hjem fra et besøg i Afghanistan, for at vise sin respekt til den dræbte soldat. - Det er altid en hjertegribende begivenhed, at skulle sige farvel til et menneske. Det er tydeligt at se, at Christian Raaschou var et afholdt menneske med alle de unge mennesker, som var mødt frem i dag. Så det var en gribende begivenhed, siger forsvarsminister Søren Gade til TV2/NORD. Overkonstabel Christian Raaschou er soldat nummer 15, der har mistet livet i Afghanistan. Men til trods for de mange faldne, skal Danmark fortsat blive i landet. - Det har en betydning, at vi er der. Så vi må blive ved med det seje lange træk, så hjælper det forhåbentligt i sidste ende, siger forsvarschef Jesper Helsø til TV2/NORD. Mere 19.30 på TV2/NORD.
Begravelse fredag for den unge overkonstabel Christian Raaschou fra Vodskov, som blev dræbt i kamp i Afghanistan den 31. marts. Til den militære begravelse mødte både forsvarschef og minister op i Vodskov i Kirke <b>(Mere klokken 19.30 på TV2/NORD)</b>